《鹫岭山庄寻秋》
明代·李因

十丈悬崖挂薜萝，参云峰顶见嵯峨。閒搜怪石秋林晚，独听残钟晓月过。

黄叶山前人迹少，白云天际鸟声多。冷泉亭下潺潺水，不许渔舟唱棹歌。

作者简介：（1616—1685）明末清初浙江钱塘人，字今是，又字今生，号是庵，又号龛山逸史。葛徵奇妾。工律诗，善画，多用水墨，无闺阁气。徵奇死，以笔墨自给。有《竹笑轩集》。